चोपता/रुद्रप्रयाग: मिनी स्वीटजरलैंड के रूप में विश्व विख्यात चोपता दुगलबिट्टा में सीजन की तीसरी और इस साल की पहली बर्फबारी जमकर हुई है। बर्फबारी के बाद भारी संख्या में पर्यटक बर्फबारी का आनंद लेने के लिए चोपता दुगलबिट्टा पहुंच रहे हैं। बर्फबारी होने से स्थानीय पर्यटन व्यवसायियों के चेहरे भी खिल उठे हैं। हालांकि आज चोपता में मौसम साफ है।
मिनी स्वीटजरलैंड चोपता में जमकर बर्फबारी हुई है। चोपता के बुग्याल और पहाड़ियां बर्फ की सफेद चादर से ढक गई हैं। चोपता बद्रीनाथ राष्ट्रीय राजमार्ग भी अत्यधिक बर्फबारी के कारण बंद हो गया है। चोपता दुगलबिट्टा में लगभग 2 फीट तक बर्फबारी हुई है। बर्फबारी होते ही भारी संख्या में पर्यटक चोपता की ओर रुख कर रहे हैं। सीजन की तीसरी और इस साल की पहली बर्फबारी चोपता में हुई है। चोपता में चारों और बर्फ ही बर्फ है। अत्यधिक बर्फबारी से चोपता-तुंगनाथ पैदल मार्ग भी बन्द हो गया है।